kardosdrur/scandi-wiki huggingface dataset:
Pædagogisk diplomuddannelse

Pædagogisk diplomuddannelse (forkortet PD) er en videregående voksenuddannelse på diplomniveau.

Uddannelsen kan gennemføres inden for forskellige specialer, hvor nogle har et fagdidaktisk og pædagogisk sigte og andre et mere overordnet ledelsesmæssigt sigte. Uddannelsens struktur består af seks moduler, hvoraf to er obligatoriske – det ene er videnskabsteori og pædagogik samt det afsluttende, der er et afgangsprojekt. De fire øvrige moduler vælger den studerende inden for de enkelte specialer. 

PD kan gennemføres på 1 år som fuldtidsstudium eller over 2-3 år på deltid. Hvert modul afsluttes med eksamen. Uddannelsen skal være afsluttet inden for seks år fra første eksamen er aflagt, hvis man ønsker at opnå diplomgraden PD.

Referencer 

Videregående uddannelser i Danmark
Erhvervsliv
Gangsta's Paradise

Gangsta's Paradise er det andet album af den amerikanske rapper Coolio. Han udgav det i USA den 21. november 1995.

Spilleliste

Eksterne henvisninger 
 

Album fra 1995
Rapalbum
Rudolf Bruhn

Rudolf Harald Bruhn (8. april 1889 i København – 14. oktober 1918 smst ) var lærer og forfatter.

Rudolf Bruhn blev født i Sankt Jakobs Sogn som søn af manufakturhandler Harald Hugo Bruhn (født 23. august 1851 i København) og hustru Dorthea Hansine, f. Nielsen (født 9. april 1859 i København), bosiddende Østerbrogade 49, Kbh. Ø. Søsteren Bernhardine (født 13. juli 1884) var lærerinde.

Rudolf Bruhn blev dimitteret i 1910 fra Jonstrup Seminarium, hvor hans bestseller-ungdomsbog De seks (1916) foregår. Den var fortsættelsen af Drenge (1914) og skildrer miljøet på et lærerseminarium.
Bruhn var aktiv i Frivilligt Drengeforbund (FDF), og hans bøger bærer et kristent budskab.

En kendt novelle fra mange læsebøger er Sørens spille, som tit læses op mod jul. Bruhn var lærer ved Københavns Skolevæsen juni 1910 - november 1911, og lærer ved Varde Borgerskole november 1911 - januar 1913. Derefter var han ansat på Gasværksvejens Skole i København, indtil han døde af den spanske syge i 1918.

Rudolf Bruhn boede ved sin død i barndomshjemmet Østerbrogade 49 . Han var ugift. Begravelsen blev forrettet fra Sankt Jakobs Kirke af seminarieforstander, cand.theol. Stig Bredstrup (1863-1939) fra Jonstrup Seminarium. Graven er på Vestre Kirkegård.

Referencer

Eksterne henvisninger 
 
 Kirkebog 1889, 1918 (Skt. Jakobs Sogn) 
 Folketælling 1911 (Østerbrogade 49)
 Signe Holm-Larsen: Ildsjælen fra Jonstrup - Rudolf Bruhn 100 år. Jonstrupsamlingens særudstilling 2018-19. Forlaget Jonstrupsamlingens Venner 2020. http://jonstrupsamlingen.dk/wp-content/uploads/2020/12/Rudolf_Bruhn_ebog.pdf

Romanforfattere fra Danmark
Skolefolk fra Danmark
Den Spanske Syge
Dansksprogede forfattere fra Danmark
FDF
Havørred

Havørred (Salmo trutta trutta) er den havvandrende form af arten ørred. Der findes tre livsformer for ørreden nemlig bækørred, søørred og havørred. Ørreden fødes i ferskvand og vokser op der. Hvis den vælger at forblive i vandløbet, bliver den til en bækørred. Hvis den vandrer til en sø, bliver den til en søørred. Men langt de fleste vælger at svømme ud i havet, da havørreden er den dominerende form, ligesom den var, da arten opstod. Den unge havørred "smoltificerer" i forbindelse med udvandringen til havet. Der er tale om en tilpasning, så den lille ørred kan klare overgangen fra at leve i ferskvand til at leve i saltvand. Den anlægger en sølvskinnende dragt og gennemgår fysiologiske forandringer, der gør den i stand til at udskille salt. Saltbalancen i kroppen skal holdes konstant omkring 10 promille, hvorfor ørreden i ferskvand må kunne udskille vand, mens den i havet må være i stand til at udskille salt.

Flere fiskearter formår at regulere saltindholdet i kroppen, men næppe i en grad så de kan udskifte ét vandmiljø med et andet (salt- eller ferskvand). En undtagelse er de anadrome laksefisk, laksen og havørreden samt ålen.

I havet vokser havørreden sig stor på en kost af børsteorm, tanglopper, tobiser, mysider, rejer, hundestejler, kutlinger, sild og andre småfisk. Efter opholdet i saltvand, som kan vare 1-5 år eller længere, vandrer havørreden tilbage til ferskvand for at gyde. Alle typer af ørreder, herunder bæk-, sø- og havørreder gyder i perioden oktober-februar, afhængig af vandtemperaturen og vandstanden i det enkelte vandløb. Somme tider dør fisken af udmattelse efter gydningen, andre gange overlever den, vender tilbage til havet og vokser sig endnu større, inden den kan vende tilbage og gyde flere gange.

Tidligere har man ment, at havørreden i havet holder sig tæt på det vandløb, hvor den blev født. Men nyere forskning har vist, at danske havørreder fra Limfjorden vandrer helt til Østersøen.. Formålet med den lange rejse er formentlig dels, at den her finder masser af føde, dels at når temperaturen falder om vinteren, klarer havørreden sig bedre i vand med lavere saltindhold. 

Havørreden er eftertragtet af både lystfiskere og erhvervsfiskere såvel på havet som ved kysten og i åerne. En havørred har mange lighedspunkter med en laks, men der er forskelle både fysisk og adfærdsmæssigt. Kropsligt er laksen slankere, mens havørredens kropsform er mere kompakt, og halefinnen er forskellig. Begge fiskearter har en sølvglinsende jagedragt i havet og en farvet gydedragt i vandløbet.

Erhversfiskere bruger garn og ruser i jagten på havørreder. Lystfiskere bruger stang, hjul og line – og agn som flue, blink, wobler, spinner, orm, reje og tobis. Lystfiskere fisker både i å og på kysten, mens erhversfiskere som regel kun fisker havørred langs kysten. Mange fluefiskeres fortrukne bytte er havørred. Den gældende danske rekord for havørred er 15,16 kilo.

I Danmark er mindstemålet 40 centimeter. Havørreden er fredet i vandløb fra 16. november til 15. januar, dog kan fredningstiden lokalt være udvidet. I havet er farvede havørreder, det vil sige havørreder i gydedragt,  fredet fra 16. november til 15. januar.

Noter 

Ørred
Shobu Kirifuda

Shobu Kirifuda er en animeret duelant fra Duel Masters.

I sit deck benytter han civilisationen, Ild. Bolshack Dragon er hans favorit-kort.

Anime- og mangafigurer
Pernille Høxbro

Pernille Høxbro (født Foersom, 7. december 1959 i København) er en dansk advokat med møderet for Højesteret samt tidligere politiker for Det Konservative Folkeparti.

Hun er datter af salgschef Erling Sørensen og hustru Birthe. Hun blev student fra Herlufsholm i 1978 og cand.jur. fra Københavns Universitet i 1984. I 1989 -2017 var hun gift med advokat Claus Høxbro. 

Som politiker var Høxbro oprindeligt medlem af Det Radikale Venstre, og hun var kommunalbestyrelsesmedlem og rådmand i Frederiksberg Kommune fra 1994, fra 2006 desuden viceborgmester. I 2007 forlod hun Det Radikale Venstre og var i en periode løsgænger, inden hun senere samme år meldte sig ind hos de Konservative. Hun fortsatte i første omgang som viceborgmester, men afgav denne post i 2008.

Som medlem af kommunalbestyrelsen på Frederiksberg Høxbro varetog en række tillidsposter, både på og uden for rådhuset. Ved Europa-Parlamentsvalget 2009 var hun kandidat for de Konservative, og fra kommunalvalget i 2009 til 2019 var hun indvalgt i kommunalbestyrelsen på Frederiksberg for Det Konservative Folkeparti. Hun fraflyttede Frederiksberg Kommune i 2019 og forlod i den forbindelse kommunalbestyrelsen. I 2023 meldte hun sig ud af Det Konservative Folkeparti.

Referencer

Eksterne henvisninger 
Pernille Høxbros hjemmeside

Tidligere folketingskandidater fra Det Konservative Folkeparti
Medlemmer af Frederiksberg Kommunalbestyrelse
Personer fra København
Viceborgmestre fra Det Radikale Venstre
Rådmænd på Frederiksberg
Jurister fra Danmark
Kommunalbestyrelsesmedlemmer fra Det Konservative Folkeparti
Herlovianere
Hydrodynamik

Hydrodynamik er en undergren af fluidmekanik der beskæftiger sig med væsker i bevægelse.

Se også 
 Fluidmekanik
 Navier-Stokes ligning

 
Fluidmekanik
Etisk egoisme

Etisk egoisme er en retning indenfor den normative etik, der tager det standpunkt at den eneste moralsk rigtige handling, er den som maksimerer agentens egen velfærd. Den etiske egoisme er i kraft af at den udelukkende fokuserer på konsekvenserne af agentens handling en form for konsekventialisme. Argumenter for den etiske egoisme er blandt mange andre, at den umuliggør ting som krig og totalitære regimer.

Den rationelle egoist vil handle således at hans egen velfærd altid maksimeres. Defintionen på velfærd er her mere entydig end i utilitarisme, fordi denne defintion i sagens natur er op til agenten. Man kan ligesom i utilitarismen skelne imellem hedonistisk, præferentialistisk og perfektionistisk velfærd.

Det største problem ved den etiske egoisme er, at den kan afvises fuldstændigt ud fra rent matematiske beregninger. Konklusionen er altså, at en verden af etiske egoister ikke  ville være et bedre sted.

Den etiske egoisme ses oftest i sin afart "egoistisk kontraktualisme," der baserer sit etiske fundament på kontrakter indgået af egoistiske individer, som indgår aftaler til alles individuelle interesse. Kontraktulismen påpeger, at intet forhindrer den rationelle egoist i at samarbejde med andre egoister, for divergerende mål vil ikke nødvendigvis betyde, at man ikke kan drage fordel af et samarbejde.

Argumenter imod 

Rationel egoisme kan utvivlsomt virke kontraintuitivt i visse situationer. Som afgørende eksempel på dette bruges ofte "Fangernes dilemma", i hvilket to personer stilles i en situation, hvor det fra et rationelt egoistisk synspunkt vil være "bedst" (i moralsk forstand), at vælge åbenlyst ufordelagtigt. Påstanden er således fra kritisk hold, at den menneskelige hverdag er bygget op omkring situationer som Fangernes dilemma, og at vedholdende egoistisk adfærd derfor i det lange løb derfor vil lede til kaos.

Svaret fra de etiske egoister er således at det ikke kan være en god idé for rationelle egoister at indgå i kontraktforhold, hvor man kan aftale forskellige ting til det fælles bedste. Dette ændrer dog ikke på, at den etiske egoisme til syvende og sidst bygger på det normative udsagn om "altid at maximere egen velfærd." Derfor er en etisk egoist moralsk forpligtet på at bryde kontraktforholdet så snart det er fordelagtigt. Det er moralsk pålagt egoisten at snyde, lyve eller stjæle så snart det er berigende og ikke har konsekvenser. Dette fænomen er ofte kendt som "free-riding", og er et af de punkter som kritikere ofte vil bringe op i forbindelse med angreb på kontraktualisten.

Den egoistiske etiker kan imod dette argument hævde at mennesket maximerer egen velfærd ved at handle altruistisk, men dette er der dog ikke mange der ville gøre, da egoisme da er en indirekte utilitarisme. Men det er muligt at hævde en hvis grad af psykologisk altruisme, selvom man er etisk egoist.

Eksterne henvisninger 
 Ecyclopedia of Philosophy om Etisk egoisme 
 Stanford Ecyclopedia of Philosophy om Kontraktualisme

Livsfilosofi
Etik
Egoisme
Annebergparken

Annebergparken er et tidligere psykiatrihospital og nu blandet bolig- og institutionsområde ned til Isefjorden 2 km syd for Nykøbing Sj. i Odsherred Kommune. Området, hvoraf hovedparten af bygningerne er opført 1913-15 efter tegninger af Kristoffer Varming, er i årtier blevet kaldet Den gule By pga. de karakteristiske gulmalede bygninger i stilen Bedre Byggeskik.

Eksterne henvisninger 
www.annebergparken.dk.

Fredede bygninger, konstruktioner og anlæg i Odsherred Kommune
Nedlagte hospitaler i Danmark
Nykøbing Sjælland
Koppa

Koppa () er et bogstav i det græske alfabet.

Computer 

Græske alfabet
Pavel Nedvěd

Pavel Nedvěd (født 1972 den 30. august i Cheb, Tjekkiet) er en tidligere tjekkisk fodboldspiller.
Han er mest kendt for sin tid i Juventus hvor han spillede siden sæsonen 01/02 til han sluttede sin karriere i 2009.
 
Pavel Nedvěd regnes som en af de største spillere som har spillet for Juventus i nyere tid, og han har legende-status hos mange af klubbens fans.

Inden da spillede han i den italienske klub Lazio. Efter VM i Tyskland meddelte Nedved, at han ønskede at stoppe på det tjekkiske landshold.

Privatliv 
Til dagligt bor Nedvěd i Torino sammen med sin kone Irana og deres to børn.
Han er gode venner med sin tidligere træner Karel Brükner, som han også kommenterer ishockey med.

Spillerbiografi 

 Dukla Prag (1991-1992)
 Sparta Prag (1992-1996)
 Lazio (1996-2001)
 Juventus (2001-2009)

Fodboldspillere fra Tjekkiet
Fodboldspillere fra Sparta Prag
Fodboldspillere fra SS Lazio
Fodboldspillere fra Juventus F.C.
Deltagere ved det europæiske mesterskab i fodbold 1996
Deltagere ved det europæiske mesterskab i fodbold 2000
Deltagere ved det europæiske mesterskab i fodbold 2004
Deltagere ved verdensmesterskabet i fodbold 2006
James Mill

James Mill (født 6. april 1773, død 23. juni 1836 ) var en skotsk økonom og filosof, der befandt sig i kredsen omkring utilitarismens fader Jeremy Bentham. Han regnes blandt de allerførste utilitarister, dog regnes hans bidrag til systemet for at være begrænset. Hans berømmelse skyldes nok i højere grad, at han var fader til filosoffen John Stuart Mill som viste sig at få enorm betydning for utilitarismen.

Filosoffer fra Storbritannien
Økonomer fra Storbritannien
The Sims 2: Bon Voyage

The Sims 2: Bon Voyage er en udvidelse til computerspillet The Sims 2, der giver spillerens figurer mulighed for at rejse til tre destinationer: Twikkiøen, en tropisk ø med palmer, strande og sørøverskibe, Søland, et bjerglandskab med masser af tømmer, regnvejr og et mystisk væsen og Tekemazu-landsbyen, en landsby i fjernøsten med ninjaer, sagn og en gammel mand med skæg.

De amerikansk-keltiske band Gaelic Storm har indspillet en udgave af deres sang "Scalliwag", fra albummet Brin Yer Wellis, på simlish som bliver brugt i spillet.

Computerspil fra 2007
2: Bon Voyage
Windows-spil
One Day You'll Dance For Me New York City

One Day You'll Dance For Me New York City er et album fra 2004 af den norske singer/songwriter Thomas Dybdahl. Albummet indeholder udover titelnummeret også If We Want It It's Right og A Lovestory og er som tredje del af Thomas Dybdahls October Trilogy.

Album fra 2004
Frederik Frølund

Caspar Frederik Sophus Frølund (født 20. maj 1806 i Sorø, død 6. november 1882 i København) var en dansk pædagog.

 Lærereksamen fra Jonstrup Seminarium i 1827.
 Cand. theol. 
 Inspektør ved Christianshavns Borgerskole.

Frølund var medlem af Den Grundlovgivende Rigsforsamling valgt i Sorø Amts 3. distrikt (Holløse Mølle). Han var medlem af Folketinget 1849-1858 valgt i Sorø Amts 5. valgkreds (Fuglebjergkredsen) og 1866-1872 valgt i Præstø Amts 4. valgkreds (Præstøkredsen). Han var medlem af Landstinget 1859-1866.

Referencer

Eksterne henvisninger 
 
 
 

Lærere fra Danmark
Danskere i 1800-tallet
Tidligere folketingsmedlemmer fra Venstre
Medlemmer af Den Grundlovgivende Rigsforsamling
Folketingsmedlemmer i 1840'erne
Folketingsmedlemmer i 1850'erne
Folketingsmedlemmer i 1860'erne
Folketingsmedlemmer i 1870'erne
Landstingsmedlemmer i 1850'erne
Landstingsmedlemmer i 1860'erne
Politikere fra Bondevennerne
Teologer fra Danmark
Affinitet

Affinitet er et filosofisk begreb der antyder et væsensslægtskab imellem to størrelser. Ordet kommer af det tyske affinität og latinske affinitas, svogerskab, slægtskab, tilknytning, men er i nyere tid især benyttet i faglige sammenhænge. Det anvendes ofte i filosofien når man skal udtrykke det som muliggør to begrebers indbyrdes tiltrækning, berøring og evne til at indgå i forbindelser med hinanden.

I biokemisk forstand taler man om affinitet mellem fx et enzym og dets substrat. Jo større tilbøjelighed til at indgå i en reaktion og jo mere enzymet binder sig til substratet des større affinitet er der mellem disse.

Eksterne kilder 
 Affinitet på ordnet.dk

Filosofi
Farmakokinetik
Jørgen Buhl Rasmussen

Jørgen Buhl Rasmussen (født 18. august 1955) er en dansk erhvervsmand.

Han har en HA fra Handelshøjskolen i København.

Han var marketing manager hos Master Foods, siden otte år hos Duracell. Herefter blev han adm. direktør for Gillette i Nordeuropa. Fra 2006 ansat i Carlsberg som først vicedirektør og fra 1. oktober 2007 adm. direktør. I 2015 forlod han Carlsberg og erstattedes som adm. direktør af Cees 't Hart. Siden har han fokuseret på bestyrelsesarbejde og sidder bl.a. i bestyrelsen for Novozymes, IFC Europe, F. Uhrenholt (formand) samt Axcel Advisory Board.

Kilder 

Erhvervsfolk fra Danmark
Personer med tilknytning til Carlsberg
Personer i Kraks Blå Bog
Alumni fra Copenhagen Business School
Daniel Dennett

Daniel Clement Dennett III (født 28. marts 1942 i Boston, Massachusetts) er en fremtrædende amerikansk filosof, hvis forskning centrerer sig omkring bevidsthedsfilosofi, videnskabsteori og biologi, herunder især evolutionær biologi, hvor han med sine synspunkter om adaptation i vidt omfang ligger på linje med Richard Dawkins. Daniel Dennett er lige nu direktør for Center for Kognitive Studier og Austin B. Fletcher Professor i filosofi ved Tufts University.

Dennett er desuden kendt som en prominent og meget bramfri ateist, hvilket foruden i taler og debatter kommer til udtryk i hans bog Breaking the Spell: Religion as a Natural Phenomenon (2006), i hvilken han argumenterer for en videnskabelig og rationel tilgang til religion.

Eksterne henvisninger 

 Daniel Dennett ved Tufts University
 Scientific American Frontiers Profile: Daniel Dennett
 Tale om religion vs. ateisme – Atheist Alliance konvent 2007 i Washington, september 2007
 Tale om religion – TED (Technology, Entertainment, Design) konference i Monterey, 23. februar 2006

Filosoffer fra USA
Ateister fra USA
Personer fra Boston
Anastasija og Marija Tolmatjevy

Anastasija og Marija Tolmatjevy (  ; født 14. januar 1997) er tvillingesøstre og barnestjerner fra Kursk, Rusland, der sammen går under navnet The Tolmachevy Twins, Tolmatjevy-tvillingerne, eller The Tolmachevy Sisters I 2006 vandt de det internationale Junior Eurovision Song Contest med sangen "Vesennij jazz". De fik senere en syvendeplads for Rusland ved Eurovision Song Contest 2014 med nummeret "Shine".

Biografi 
Anastasija og Marija Tolmatjevy deltog den 20. juni 2006 blandt 20 andre deltagere i den russiske forhåndsudvælgelse til Junior Eurovision Song Contest 2006. Her vandt de med nummeret "Vesennij jazz" (Forårsjazz, russisk: Весенний Джаз), og dermed retten til at repræsentere Rusland ved den internationale finale i Junior Eurovision 2006 i Bukarest. Duoen vandt finalen med 154 point (andenpladsen gik til Hviderusland med 129 point).

Tolmatjevy-søstrene optrådte i åbningsnummeret ved den første semifinale i Eurovision Song Contest 2009. Fem år senere blev de udvalgt til at repræsentere Rusland ved Eurovision Song Contest 2014 i København, Danmark. Den 17. marts blev det offentliggjort, at de skulle fremføre sangen "Shine", med musik af Philipp Kirkorov og Dimitris Kontopoulos, samt tekst af John Ballard, Ralph Charlie og Gerard James Borg. Sangen kvalificerede sig videre fra den første semifinale den 6. maj 2014 og opnåede efterfølgende en syvendeplads ved finalen den 10. maj.

Noter 

Ruslands Eurovision Song Contest-deltagere
Junior Eurovision Song Contest-deltagere
Deltagere ved Eurovision Song Contest 2014
Sangere fra Rusland
Personer fra Kursk
Tvillinger
Paul Potts

Paul Potts (født 13. oktober 1970 i Bristol, England) er en britisk operasanger som vandt første sæson af tv-serien Britain's Got Talent  i 2007 ved at synge arier. 

Paul Potts voksede op i Fishponds, en forstad til Bristol. Faderen var buschauffør og moderen kassedame. Han har to brødre og en søster og gik i Mary-Redcliffe-School i Bristol. Potts studerede filosofi ved University College Marjon i Plymouth, hvor han blev Bachelor of Arts. Potts har siden 2003 været gift med Julie-Ann.

Allerede i skoletiden fik han interesse for sang. Han sang blandt andet i Chester Park Junior Schools kor og i ti år i forskellige kirkekor i Bristol.

Da han vandt konkurrencen, solgte han mobiltelefoner; men derefter indspillede han en plade. Fra 1999 til 2003 medvirkede Paul Potts ved amatøropera-produktioner, men pga. sygdom og et uheld på cykel standsede det.

Selv om Paul Potts i tv-serien bliver fremstillet som amatørsanger, har han taget sangtimer i Bristol, optrådt med Royal Philharmonic Orchestra og fået undervisning i Italien. I Bathoperaen sang han Don Basilio (i Figaros bryllup), Don Ottavio (i Don Giovanni) og titelrollen i Verdis Don Carlos. Han sang opera offentligt første gang på en karaokebar i 1999. Han har siddet i byrådet i Bristol.

Den 5. september 2007 gav han koncert på Rådhuspladsen i København.

Se også 
Susan Boyle

Diskografi

Album 
 2007 One Chance 
 #1 (UK, Irland, Sydkorea, Norge, Danmark, Sverige, Hong Kong, New Zealand, Australien, Canada, Colombia, Mexico, Tyskland)

Singler 
 2007 Nessun dorma 
 #100 (UK), #2 (Taiwan)

Sangere fra Storbritannien
Personer fra Bristol
DitoBus

DitoBus Gruppen er et dansk busselskab med hovedsæde i Holbæk. 

DitoBus blev startet i 1950 af Gerda og Poul Verner Hansen Boers. I 1962 var det første gang Dito-navnet optrådte, da Poul Verner Hansen Boers tog en partner ind. De skrev DI-TO’s Turistfart på siden af deres Büssing, og selvom partnerskabet ophørte kort efter, da Poul Verner Hansen Boers købte partneren, forblev firmanavnet Dito's Turistfart, indtil det i 2001 blev justeret til DitoBus. I 1996 døde Poul Verner Hansen Boers, og firmaet blev overtaget af Ib og Niels Gregers Boers. Året efter blev det besluttet at flytte fra Ugerløse til Holbæk.

DitoBus Gruppen består af 3 selskaber
DitoBus Linjetrafik, der kører rutekørsel for Movia.
DitoBus Excursions, der udfører turistkørsel med busser fra 19 til 78 passagerer. 
Torkilstrup Bus, der udfører speciel rutekørsel for Movia og flere kommuner.
Siden skisæsonen 2000/2001 udføres desuden kørsel med "Skiekspresbus" til diverse franske skisportssteder.

Eksterne henvisninger 
DitoBus

Busselskaber i Danmark
Transport i Holbæk
Virksomheder i Holbæk
Henrik Knudsen Gyldenstierne (1540-1592)

Henrik Knudsen Gyldenstjerne (født 1. januar 1540, død 2. april 1592) til Ågård var dansk admiral.

Han var søn af rigsråd Knud Gyldenstjerne og stammede fra Restrup-delen af Gyldenstjerne-slægten.

Ejendomme 
Foruden Ågård ejede Henrik Gyldenstjerne i 1579 Kjellerup Hovedgård, inden han overdrog gården til kronen året efter.

Efterkommere 
Henrik Gyldenstjerne fik 6 børn sammen med to hustruer. Han ægtede sin første kone, Lisbeth Ottesdatter, af slægten Brahe og datter af rigsråd Otto Tygesen Brahe i 1563. Han blev gift med sin anden kone Mette Rud i 1574. Hun var datter af admiral Otto Rud.

Blandt hans børn var Knud Henriksen Gyldenstierne.

Kilder 
www.roskildehistorie.dk

Henrik Knudsen
Godsejere fra Danmark
Danskere i 1500-tallet
Admiraler fra Danmark
DB03

DB03 er en kode standard for kategorisering af erhvervsbrancher udviklet af Danmarks Statistik, baseret på den internationale NACE kode standard.

DBet i DB03 er en forkortelse for Danske Branchekoder, 03 hentyder til at det er versionen fra 2003, fra 1-januar-2008 træder en ny version, DB07, i kraft.

Eksterne henvisninger 
Publikationer fra Danmarks Statistik: Dansk Branchekode 2003
Publikationer fra Danmarks Statistik: Dansk Branchekode 2007

Statistik
Danmarks Statistik
DB07

DB07 er en kode standard for kategorisering af erhvervsbrancher udviklet af Danmarks Statistik, baseret på den internationale NACE kode standard.

DBet i DB07 er en forkortelse for Danske Branchekoder, 07 hentyder til at det er versionen fra 2007, der træder i kraft fra 1. januar 2008. DB07 erstatter erstatter den forrige DB03.

Eksterne henvisninger 
 
Publikationer fra Danmarks Statistik: Dansk Branchekode 2003
Publikationer fra Danmarks Statistik: Dansk Branchekode 2007

Statistik
Danmarks Statistik
Once (Nightwish album)

Once er det 5. album udgivet af det finske band Nightwish optaget af: Tempputupa, Finnvox, E-Major og Phoenix Sound studios mellem november 2003 og marts 2004.

Sange

Nightwish-album
Album fra 2004